31987L0354
L 192/43
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА СЪВЕТА
от 25 юни 1987 година
за изменение на някои директиви за сближаване на законодателствата на държавите-членки относно промишлените продукти по отношение на отличителните цифри и букви, обозначаващи държавите-членки
(87/354/EИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 100 от него,
като взе предвид предложението на Комисията (1),
като взе предвид становището на Европейския парламент (2),
като взе предвид становището на Икономическия и социален комитет (3),
като има предвид, че Актът за присъединяване на Испания и Португалия прие за някои директиви за сближаване на законодателствата на държавите-членки относно промишлените продукти отличителните букви „GR“ за Република Гърция;
като има предвид, че за да се запази връзката с обозначението на Гърция на нейния национален език, на тази държава-членка трябва да бъдат отредени отличителните букви „EL“; като има предвид, че по тази причина съответните директиви трябва да бъдат изменени,
ПРИЕ НАСТОЯЩАТА ДИРЕКТИВА:
Член 1
Изброените в приложението директиви се изменят в съответствие със съдържащите се в него разпоредби.
Член 2
1. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, преди 31 декември 1987 г. Те незабавно информират Комисията за това.
2. Държавите-членки съобщават на Комисията текстовете на разпоредбите от националното законодателство, които те приемат в областта, уредена с настоящата директива.
Член 3
Адресати на настоящата директива са държавите-членки.
Съставено в Брюксел на 25 юни 1987 година.